momentálnou prioritou pre mestský úrad (MsÚ). "Zveľadenie, skultúrnenie a zestetizovanie nášho cintorína je momentálne našou hlavnou úlohou, aby bol dôstojne pripravený na blížiaci sa sviatok Pamiatky zosnulých," vyjadril sa pre náš denník primátor mesta Humenné Vladimír Kostilník.
Na humenskom cintoríne okrem jeho návštevníkov, ktorí si prídu uctiť pamiatku svojich zosnulých blízkych, po tieto dní možno stretnúť aj pracovníkov zamestnaných na verejnoprospešných prácach. Dávajú do poriadku nedostatočné oplotenie, natierajú ploty, opravujú múriky a schodištia, vyvážajú smeti. Korunou všetkého by malo byť nanesenie nového asfaltového koberca na chodníky v cintoríne.
Na všetky tieto práce MsÚ v Humennom okrem pracovníkov zamestnaných na verejnoprospešných prácach vyčlenil aj 300 000 Sk. Už aj z toho je vidieť, že tieto práce neberú na ľahkú váhu. Pritom však aj šetria. "Používame materiál, ktorý sme odložili z rekonštrukcie Námestia Slobody. Dá sa povedať, že robíme lacno a veľa a že využívame všetko, čo sa využiť dá. Najdrahším zo všetkého materiálu použitého na estetizácii cintorínu bude asfalt," dodal V. Kostilník.
Najdôležitejšie správy z východu Slovenska čítajte na Korzar.sme.sk.